
סיכום ישיבת ועדת איכות הסביבה 

מתאריך 15.5.12
נוכחים:

שלומי סויסה- מחזיק תיק איכה"ס, חננית וייס-מנהלת אגף איכה"ס, 



אמיר תאר-מנהל  יח' סביבתית, תמי לרנר-ויזנפלד-מנהלת סניף המועצה 


לישראל יפה, דוד שאול – מנכ"ל  חב' וייבגארד
נציגי ציבור:
זהבה גנור, כרמל אדורם, רחל אורלנצ'יק, דב ויזל, שמוליק רז, ד"ר אמנון 


דבדבני, 



חנן זיו, חנהלה פוזנסקי-מאירי, דינה דגון, יורם גולדברג, צחי שוורץ.

שלומי:
ברך את הנוכחים והציג את מנכ"ל וייבגארד אשר הוזמן להציג בפני חברי הוועדה את הרעיון לפריסת "הרבה" אנטנות קטנות - שעוצמת קרינתן נמוכה, במרחבים עירוניים במקום אנטנות גדולות. 
דוד שאול:
מנכ"ל  חב' וובגארד  תאר את מערכת הניטור של חברתו שתשרת בעתיד הקרוב את המועצה המקומית שהם. המערכת יכולה לנטר עוצמות קרינה וחריגות מהיתרי בניה/ המשרד להגנת הסביבה.

המערכת מאפשרת:

· זיהוי בזמן אמת של חריגות קרינה
· מערך מידע מובנה ומאורגן על כל האנטנות הקיימות והמוקמות (שהתקבלה בקשה במשרד לאיכות הסביבה להקמתן.
· אכיפה יעילה למיגור עבירות על חוקי בניה באתרים הסלולאריים
· מתן אפשרות לשקיפות מידע לציבור
מערכת מידע זו תסייע למועצה בניטור חריגות ותאפשר מבחינה עתידית לקבוע צרכי פריסת אנטנות באופן מושכל ומיטבי.

עיקר סקירתו של דוד עסקה ברעיון לפריסת "הרבה" אנטנות קטנות במקום אנטנות גדולות , רעיון זה נתפש ע"י מומחים כ"בריא" יותר.

דוד סקר את השלבים הנדרשים להטמעת הרעיון בישוב והדגיש שהחשוב ביותר הוא הקמת מערך הסברתי משמעותי שיביא להבנה שאנטנה קטנה וקרובה טובה מאנטנה גדולה ורחוקה. כמובן שיש לחשוב על היבטים נוספים כמו מיקום האנטנות (עמודי תאורה, מבני ציבור וכדומה) ועוד היבטים שיש לחקור היטב כדי להצליח בפרויקט מסוג זה.

חברי הועדה הביעו את התעניינותם וברכו על סקירה ממצה ומקצועית זו.

שלומי:
ממליץ  על הקמת ועדת היגוי פנימית של חברי הועדה אשר תהווה גורם ממליץ להחלטות בנושא לוועדה .

חברים המעוניינים להיות חברים בוועדה מוזמנים לשלוח מייל לז'קלין. תודה
חננית:

עדכונים:

סקר שביעות רצון משרותי המועצה – הוצג סקר מכון סמית לשנת 2012.

שביעות הרצון של התושבים משירותי המועצה בכלל היו מאוד גבוהים בהשוואה לשנת הסקר הקודמת. הסקירה התמקדה בהערכה לתחום איכות הסביבה.

בד בבד, ישנם תחומים שנדרש בהם שיפור  כגון בתחום תחושת הביטחון ובתחום רמת שביעות של התושב בעת פניה למחלקות האגף. 

אנו מתייחסים  ברצינות רבה לממצאים וכבר פועלים  לשיפור בנושאים

הרלבנטיים. (העסקת שירותי יעוץ ליווי , סדנאות תודעת שירות ועוד)

הפרדה במקור:

· הפרויקט  מתוכנן להסתיים ב- 2012 לכלל הישוב. כרגע 2700 בתי אב משולבים בתהליך.

· שילוב תנועות הנוער בפרויקט  ההטמעה בבתים, המשך פעילות הסברה וקמפיין פרסומי. 

· הנושא משולב בתוכניות חינוכיות .
· יש הענות יפה של התושבים ועדיין נדרשים חיזוקים
· כמויות הפסולת שנאספות לאתר קומפוסטציה גדלות. 
· פסולת אלקטרונית– יקודם מהלך לפריסה נוספת על הקיים במחסני המועצה  בשיתוף בנק הפועלים - פרויקט מעורבות חברתית שעיקרו מיחזור הפסולת האלקטרונית ע"י אנשים בעלי מוגבלויות גופניות . 
· זכוכית, מתכת ואריזות – האגף נמצא בשלב מתקדם להשתלבות ביישום חוק האריזות שחוקק במדינה , התקשרות עם תאגיד תמיר, היעד הוא להפריד אצלנו מה שאפשר (נייר, פלסטיק וכדומה) והיתר יופנה  למרכז מיון. מבחינת הזכוכית עלויות האיסוף שינוע והלוגיסטיקה גבוהות! מתכות ימוינו מתוך הפסולת היבשה.
אנרגיה
סיימנו סקר התייעלות אנרגטית בתאורת רחובות. השלב הבא הוא בנית מכרז , להשקעות בתחום ההתייעלות לדוגמא- משנקים בעמודי תאורה- בקרת תאורה בכל עמוד ועמוד. יושם  בשכונות חדשות מתוכנן לכלל הישוב וגם לבתי הספר.

3
יורם:

מה עושים עם הממצאים של הסקר פרט לסדנת השירות.

חננית:

אנחנו כל הזמן בשיפור מתמיד כולל סדנאות לעובדי המועצה.

בנושא ביטחון – בוצעו פעולות רבות מעבר לדרישות שהופנו לריכוז כוחות על ידי משטרת ישראל, תגבור מערך המתנדבים, שינוי שעות המארבים, התקנת עזרים תומכים, עיבוי נקודות תאורה במקומות מועדים פורענות, הגברת סיורי שיטור הקהילתי (יש לציין שעובד המועצה דורון נדב הצליח לסכל פריצות לפני כחודשיים) . בנוסף התקשרות עם חברה המתמחה בתחום האבטחה לקבלת המלצות לתפעול ושיפור מערך האבטחה. 

חנהל'ה:
הסברה לתלמידים לגגות סלולאריים – מבקשת לוודא שאכן נעשתה הסברה בבתי הספר.  (ניתנה תשובה שנעשתה הסברה לתלמידים ע"י החברה שהתקינה את המערכות).

כרמל:
ריסוס צמחיה בגן החבל בשנה שעברה , השנה הצמחייה לא פרחה , לא נראה טוב.

חננית:
אכן רוסס השטח האקסטנסיבי להכנת הקרקע למניעת שריפות.  מרגע קבלת הפניה לפני מספר חודשים ננקטו פעולות להפסקת הריסוס והסתפקות  בניכוש עשביה.  יופנם להבא.

רשמה: ז'קלין בוקובזה

תפוצה:
 גיל ליבנה – ראש המועצה


 שי אברהמי – מנכ"ל המועצה


 רועי בפרמן – אתר המועצה

